বিহারের নির্বাচনে একা লড়ার ডাক মায়াবতীর

ওয়েবডেস্ক- বিহারের নির্বাচনে (Bihar Election) একাই প্রতিদ্বন্দ্বিতা করবেন জানিয়ে বসপা সুপ্রিমো মায়াবতী (BSP supremo Mayawati) । রবিবার বহুজন সমাজপার্টির সুপ্রিমো (Bahujan Samaj Party) মায়াবতী জানিয়ে দেন, তিনি স্বাধীনভাবে লড়াই করবেন। দলের নির্বাচনী অনুষ্ঠান, প্রচার কর্মসূচি এবং নির্বাচনী দায়িত্বপ্রাপ্তদের চূড়ান্তকরণ নিয়ে একাধিক দফা নিবিড় আলোচনার পরেই এই সিদ্ধান্ত নেওয়া হয়েছে। এস্ক হ্যান্ডলে মায়াবতী জানান, দলের জাতীয় কোঅর্ডিনেটর আকাশ আনন্দ, কেন্দ্রীয় সমন্বয়কারী ও রাজ্যসভার সাংসদ রামজি গৌতম এবং বসপার বিহার ইউনিটকে রাজ্যে দলের নির্বাচনী প্রচার সহ পরিচালনা ও পর্যবেক্ষণের মূল দায়িত্ব দেওয়া হয়েছে।

মায়াবতী জানান, বিহারে মতো বৃহৎ রাজ্যটিকে কেন্দ্র করে দলটি বহু পরিকল্পনা গ্রহণ করেছে। দলের বর্ষীয়ান নেতারা রাজ্যটিকে তিনটি বিধানসভা আসনে ভাগ করে প্রতিটি জোনের দায়িত্ব গ্রহণ করে প্রচার চালাবে। আসন্ন বিভিন্ন দলীয় কর্মসূচির কাঠামো চূড়ান্ত করা হয়েছে। একইসঙ্গে বসপা প্রধান বলেন, “বৈঠকে দলীয় কর্মকর্তাদের নির্দেশ দেওয়া হয়েছিল যে ত্রুটিগুলি সামনে এসেছে, সেগুলি সমাধান করার জন্য সম্পূর্ণ প্রস্তুতি নিয়ে এগিয়ে যান। আগামী মাস থেকে প্রচারণা কর্মসূচির দায়িত্ব দলের প্রধানদের উপর দেওয়া হয়েছে।

আরও পড়ুন- উদ্বিগ্ন মোদি, দুর্গত এলাকা পরিদর্শনে আজই জম্মু-কাশ্মীরে অমিত শাহ

বৈঠকে, বিএসপি সদস্যরা আসন্ন নির্বাচনে আরও ভালো ফলাফল অর্জনের বিষয়ে দলীয় সুপ্রিমোকে আশ্বস্ত করেন বলে জানা গেছে।

বিহারের আসন্ন ভোটকে ঘিরে উত্তাপ বাড়ছে। নির্বাচন কমিশনের দিকে আঙুল তুলের ভোটার অধিকার যাত্রা শুরু হয়েছে রাহুল গান্ধীর নেতৃত্বে। সঙ্গে রয়েছে তেজস্বী যাদব। অপরদিকে বিজেপি-জেডি (ইউ) জোরালোভাবে খণ্ডন বিরোধীদের অভিযোগ খণ্ডন করে নীতীশের শাসনামলে রাজ্যের বহুমুখী উন্নয়নের কথা তুলে ধরছে।

দেখুন আরও খবর-